Μιχάλης Τσαϊρέλης

Ο Μιχάλης Τσαϊρέλης (Θεσσαλονίκη, 23 Φεβρουαρίου 1988), είναι Έλληνας επαγγελματίας καλαθοσφαιριστής. Διαθέτει ύψος 2,08 μέτρα και αγωνίζεται ως πάουερ φόργουορντ και σέντερ για τον Προμηθέα Πατρών.

Σταδιοδρομία 
Ξεκίνησε την αγωνιστική του πορεία στα νεανικά τμήματα του Απόλλωνα Καλαμαριάς. Το 2007 υπέγραψε επαγγελματικό συμβόλαιο με την Άρη, παραμένοντας στην ομάδα για ένα χρόνο. Ακολούθησαν δύο χρονιές στη Θεσσαλία όπου ο αθλητής φόρεσε τα χρώματα της Α.Ε.Λ. (2008-09) και των Τρικάλων (2009-10), αμφότερων ομάδων της Α1 Εθνικής. Το 2010 αναδείχθηκε πολυτιμότερος παίκτης (MVP) στο All Star Game νέων του Ελληνικού πρωταθλήματος μπάσκετ. Κατόπιν επέστρεψε στον Άρη για τη διετία 2010-12, με τον οποίο συμμετείχε σε 21 παιχνίδια του EuroCup. Επόμενος σταθμός στην καριέρα του ήταν ο ΠΑΟΚ, με τον οποίο ανανέωσε το συμβόλαιό του το καλοκαίρι του 2013. Το καλοκαίρι του 2014 υπέγραψε στην Ισπανική Ιμπεροστάρ Τενερίφη. Από το Φλεβάρη του 2015 αγωνίστηκε στον Ολυμπιακό μέχρι το καλοκαίρι του 2016, όταν στις 5/8/2016 ανακοινώθηκε η επιστροφή του στον Άρη Θεσσαλονίκης υπογράφοντας συμβόλαιο διετούς διάρκειας. 

Στις 15 Ιουνίου 2018 ανακοινώθηκε η συμφωνία του με τον Προμηθέα Πατρών. Με τον Προμηθέα είχε 5.2 πόντους και 1.8 ριμπάουντ κατά μέσο όρο στη Basket League φτάνοντας μέχρι τους τελικούς του πρωταθλήματος, όπου τερμάτισε στην δεύτερη θέση. 

Τον Ιούλιο του 2019 ανακοινώθηκε από τον Ήφαιστο Λήμνου, με τον οποίο είχε στο ελληνικό πρωτάθλημα 6.5 πόντους και 3 ριμπάουντ μέσο όρο σε 17 λεπτά συμμετοχής. 

Στις 28 Ιουλίου 2020, ανακοινώθηκε από τον Ηρακλή Θεσσαλονίκης. Με την ομάδα αγωνίστηκε σε 16 αγώνες έχοντας 5,63 πόντους και 3,56 ριμπάουντ σε 17'35" μέσο όρο συμμετοχής ανά αγώνα.

Στις 11 Μαρτίου 2021, ανακοινώθηκε από το Περιστέρι ως το τέλος της αγωνιστικής περιόδου 2020-2021. Στις 4 Απριλίου με τους 12 πόντους του κόντρα στον Προμηθέα Πατρών έγινε ο 75ος στα χρόνια του επαγγελματικού Πρωταθλήματος που έφτασε τους 1.900 πόντους. Στο Περιστέρι μέτρησε 7.5 πόντους, 3.4 ριμπάουντ σε 10 συμμετοχές.

Στις 3 Αυγούστου 2021, πήρε μεταγραφή για την Λάρισα.  Σε 23 παιχνίδια με τη φανέλα των «κυανόλευκων», ο Τσαϊρέλης μέτρησε 7,1 πόντους, 3 ριμπάουντ και 1 ασίστ μ.ο, παίζοντας περίπου 21 λεπτά ανά παιχνίδι και είχε σημαντική συνεισφορά για να φτάσουν οι Θεσσαλοί στην τετράδα του Πρωταθλήματος Ελλάδας.

Στις 29 Ιουλίου 2022, ανακοινώθηκε η συμφωνία του με τον Προμηθέα Πατρών.

Εθνική ομάδα
Διεθνής με όλες τις μικρές Εθνικές Ελλάδος, αγωνίστηκε στο Ευρωπαϊκό Πρωτάθλημα Παίδων το 2004, στο Ευρωπαϊκό Πρωτάθλημα Εφήβων το 2006 και στα Ευρωπαϊκά Πρωταθλήματα Νέων Ανδρών το 2007 και το 2008. Το 2014 ο Φώτης Κατσικάρης τον κάλεσε για την προετοιμασία της Εθνικής ενόψει του Παγκοσμίου Κυπέλλου 2014.

Τίτλοι-Διακρίσεις

Ολυμπιακός 
 2x Πρωταθλήματα Ελλάδας: (2015, 2016)

Ατομικοί 
 2x Ελληνικό All-Star Game: (2013, 2014)
 2x Ελληνικό All-Star Game Νέων: (2008, 2010)
 MVP του Ελληνικού All Star Game νέων: (2010)

Παραπομπές

Εξωτερικοί σύνδεσμοι 
 
 Μιχάλης Τσαϊρέλης, στατιστικά στην επίσημη ιστοσελίδα του Ε.Σ.Α.Κ.Ε.
 
 Mihalis Tsairelis, στατιστικά στην ιστοσελίδα ProBallers.com. 
 Michalis Tsairelis, στατιστικά στην ιστοσελίδα ScoresWay.com. 
 Michalis Tsairelis, στατιστικά στην ιστοσελίδα DraftExpress.com. 

Έλληνες καλαθοσφαιριστές
Πάουερ φόργουορντ
Σέντερ
Καλαθοσφαιριστές Εθνικής Ελλάδας Κ20
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ16
Καλαθοσφαιριστές Απόλλωνα Καλαμαριάς
Καλαθοσφαιριστές Άρη
Καλαθοσφαιριστές Λάρισας
Καλαθοσφαιριστές Τρικάλων 2000
Καλαθοσφαιριστές ΠΑΟΚ
Καλαθοσφαιριστές Τενερίφης
Καλαθοσφαιριστές ΟΣΦΠ
Καλαθοσφαιριστές Προμηθέα Πατρών
Καλαθοσφαιριστές Ηφαίστου Λήμνου
Καλαθοσφαιριστές Ηρακλή
Έλληνες καλαθοσφαιριστές στο εξωτερικό
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας